CELEX: C2006/294/15
Language: fi
Date: 2006-12-02 00:00:00
Title: Asia C-452/04: Yhteisöjen tuomioistuimen tuomio (suuri jaosto) 3.10.2006 (Verwaltungsgericht Frankfurt am Mainin (Saksa) esittämä ennakkoratkaisupyyntö) — Fidium Finanz AG v. Bundesanstalt für Finanzdienstleistungsaufsicht (Palvelujen tarjoamisen vapaus — Pääomien vapaa liikkuvuus — Yhtiö, jonka kotipaikka on kolmannessa valtiossa — Kokonaan tai pääasiallisesti jäsenvaltion alueelle suuntautunut toiminta — Ammattimainen luotonanto — Ennakkolupaa koskeva vaatimus jäsenvaltiossa, jossa palvelu suoritetaan)

2.12.2006   
            
            
               FI
            
            
               Euroopan unionin virallinen lehti
            
            
               C 294/9
            
         Yhteisöjen tuomioistuimen tuomio (suuri jaosto) 3.10.2006 (Verwaltungsgericht Frankfurt am Mainin (Saksa) esittämä ennakkoratkaisupyyntö) — Fidium Finanz AG v. Bundesanstalt für Finanzdienstleistungsaufsicht
   (Asia C-452/04) (1)
   
   (Palvelujen tarjoamisen vapaus - Pääomien vapaa liikkuvuus - Yhtiö, jonka kotipaikka on kolmannessa valtiossa - Kokonaan tai pääasiallisesti jäsenvaltion alueelle suuntautunut toiminta - Ammattimainen luotonanto - Ennakkolupaa koskeva vaatimus jäsenvaltiossa, jossa palvelu suoritetaan)
   (2006/C 294/15)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Frankfurt am Main
   Pääasian asianosaiset
   
      Kantaja: Fidium Finanz AG
   
      Vastaaja: Bundesanstalt für Finanzdienstleistungsaufsicht
   Oikeudenkäynnin kohde
   Ennakkoratkaisupyyntö — Verwaltungsgericht Frankfurt am Main — EY 49, 56 ja 58 artiklan tulkinta — Kolmanteen valtioon sijoittautunut yritys, jonka luotonannosta muodostuva toiminta kohdistuu kokonaan tai pääasiallisesti jäsenvaltion alueelle — Ennakkolupaa koskeva vaatimus siinä jäsenvaltiossa, jossa palvelut suoritetaan
   Tuomiolauselma
   Kansallinen järjestelmä, jonka mukaan jäsenvaltio asettaa ennakkoluvan edellytykseksi sille, että yhtiö, jonka kotipaikka on kolmannessa valtiossa, voi harjoittaa ammattimaista luotonantotoimintaa kyseisen jäsenvaltion alueella, ja jonka mukaan tämä lupa on evättävä esimerkiksi silloin, kun kyseisen yhtiön keskushallinto ei ole asianomaisessa jäsenvaltiossa tai yhtiöllä ei ole siellä sivuliikettä, vaikuttaa pääasiallisesti EY 49 artiklassa ja sitä seuraavissa artikloissa tarkoitettuun palvelujen tarjoamisen vapauteen. Yhtiö, jonka kotipaikka on kolmannessa valtiossa, ei voi vedota kyseisiin määräyksiin.
   
      (1)  EUVL C 6, 8.1.2005.